Otmar Oduber

Otmar Enrique Oduber (☆ 7 di augustus 1972 na Aruba) ta un politico Arubano y lider di partido PPA. E tabata minister di Turismo y Transporte di Aruba di 2009 pa 2016Arubaanse minister Oduber afgetreden, ParadiseFM y minister di Desaroyo Teritorial, Infrastructura y Medio Ambiente di 17 di november 2017 te 12 di december 2019.

 Bida 
Otmar Oduber ta e di tres yiu di Rudy y Clara Oduber. El a studia na Florida y tambe a traha eynan pa varios aña. 

El a dal su prome pasonan den politica den “Hubentud Activo y Conciente” (HAC), e ala hubenil di AVP.Campaña 2017 esun cu por por, DenCayente.net Den añanan 90, Oduber tabata traha na oficina di Minister di Asuntonan Economico y Turismo, Tico Croes. Pa eleccionnan pa Parlamento di Aruba dia 12 di december 1997, e tabata e ultimo candidato (lijstduwer) riba lista di AVP. Entre 2001 y 2009 e tabata miembro di parlamento. Na 2009 el a bira Minister di Turismo y Transporte den e prome gabinete Mike Eman. Bou di su termino a restaura e vuelo directo di KLM entre Aruba y Amsterdam y e Carnival Cruise Lines tambe a regresa Aruba. Tanto e cantidad di turista como e entrada pa camber di hotel pa anochi a aumenta considerablemente den e añanan ey. Den eleccion di 2013, e tabata nr. 4 riba lista y a score e cantidad mas halto di voto personal di tur lista, despues di Mike Eman.Resultado Aruba eleccion 2013, Arubabluepages.com Oduber a mantene practicamente e mesun cartera den e di dos gabinete Mike Eman. El a renuncia dia 3 di november 2016 despues di un lucha di poder interno riba podernan cu varios otro minister.

Un aña despues el a lanta e partido politico POR. Den eleccion di september 2017, POR a gana 2 asiento. Den gabinete Wever-Croes I, Otmar Oduber a bira Minister di Infrastructura y Medio Ambiente. Dia 17 di september 2019, el a anuncia su decision pa tuma retiro for di politica activo. Dia 12 di december 2019, el a renuncia como mandatario despues di varios acusacion di corupcion y cinco luna despues como presidente di partido di POR. Marisol Lopez-Tromp a keda nombra como minister sucesor entrante dia 28 di januari 2020. En bista di e proximo eleccion, Oduber a anuncia su regreso na politica activo na juli 2023.Otmar Oduber oficialmente mi ta bek den politica pa siguiente eleccion, 24ora.com, 20 di juli 2023 Na september 2024 e ta tuma over partido PPA, debi cu e registracion di su plataforma PAIS no a keda cla pa e eleccionnan prematuro di 6 di december 2024.En bes di plataforma PAIS Otmar Oduber ta tuma partido PPA over pa bay eleccion, BonDiaAruba (19 di september 2024) Como lider di partido a acumula 2419 voto, bon pa un asiento den parlamento.Vaststelling Verkiezingsuitslag 2024, Conseho Electoral di Aruba Cu su huramentacion dia 8 di januari 2025 PPA a regresa den parlamento despues di un ausencia di 20 aña (2005). Na comienso di oktober 2025 el a retira pa motibo di un caso hudicial pendiente y a wordo sigui pa Eduard Pieters, number dos riba lista di PPA.Gobernador a huramenta parlamentario nobo pa partido PPA Eduard Pieters, NoticiaCla (7 di oktober 2025) 

Oduber ta casa y tin cuater yiu.

 Caso Flamingo 
E investigacion penal conoci como e “Caso Flamingo” ta enfoca riba iregularidadnan den otorgamento di terenonan di gobierno na companianan durante e ultimo periodo di Oduber den gobernacion (2017 – 2019). Den e cuadro aki, Ministerio Publico (OM) a haci varios buskeda na juni 2020, incluyendo cas di Oduber. Dia 22 di januari 2025 el a wordo condena na un aña di prizon, di cual 316 dia a wordo suspendi, y 240 ora di servicio comunitario. Su derechonan di voto pasivo y pa ocupa un funcion politico a keda intacto.Melissa Stamper, Rechter herstelt vonnis in Flamingozaak: parlementariër Otmar Oduber behoudt kiesrecht, NTR Caribe (29 di januari 2025)

Category:Hende
Category:Politico di Aruba
Category:Minister di Aruba
Category:Arubano konosí